
REFERAT DE APROBARE
a Proiectului de hotărâre  privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA, pentru spațiul situat în Timişoara, Str. C. Brediceanu, nr.2 

         Spațiul situat în imobilul din Timișoara, Str. C. Brediceanu nr.2, compus din 2 unități individuale : apartamentul 15 și boxă, în suprafață totală de 64,73 m.p, înscrise în Cartea Funciară nr.404563-C1-U25- ap.15 și CF 404563-C1-U20- boxa,  ambele aflate  în proprietatea Statului Român  în administrarea operativă ICRAL este atribuit în folosință gratuită, cu destinația de  atelier creație, Uniunii Artiștilor Plastici Filiala Timișoara, fiind încheiat contractul de comodat nr.8/10.10.2018, cu termen de valabilitate 10.10.2022.  
	Prin cererea cu numărul CT 2022-005876/05.09.2022, Uniunea Artiștilor Plastici Filiala Timișoara  a solicitat prelungirea contractului de comodat nr.8/2018, având ca obiect spațiul menșionat anterior,  acest spațiu fiind utilizat pentru desfășurarea activităților specifice artiștilor plastici de către pictorul Toma Claudiu -membru al Uniunii Artiștilor Plastici Filiala Timișoara.
	Solicitarea  de prelungire a contractului de comodat nr.8/10.10.2018 a fost depusă în termenul de valabilitate al contractului și a fost analizată în ședința din data de 15.09.2022, de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara, înființată prin HCLMT nr. 12/26.06.2012 și modificată prin HCLMT nr. 49/22.02.2022. 
Comisia a avizat favorabil solicitarea, hotărând prelungirea folosinței gratuite  a spațiului, prin încheierea unui act adițional la contractul de comodat nr.8/10.10.2018, pe o perioadă de timp similară celorlalte contracte de comodat încheiate cu U.A.P Filiala Timișoara, respectiv până la data de 03.05.2024.
	Apreciem faptul că, Proiectului de hotărâre  privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA, pentru spațiul situat în Timişoara, str. C. Brediceanu, nr.2, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

